**БАСПАСӨЗ РЕЛИЗІ**

**«Тұмар» - 2024 Ұлттық сыйлығының**

**жеңімпаздар жарияланды**

«Тұмар» - 2024 Ұлттық телевизиялық сыйлығы иегерлерінің есімдері белгілі болды.

Сыйлыққа қатысу үшін 12 номинация бойынша 300-ден аса өтінім келіп түсті. Шорт-листке 48 жұмыс енді. Жеңімпаздар әділқазылар мүшелерінің жабық дауыс беруі арқылы анықталды. Биыл алғаш рет «Төтенше жағдай кезінде түсірілген үздік репортаж» номинациясы бойынша журналистер өз бағын сынады.

Жеңімпаздар телевизиялық өнер саласындағы ең жоғары жетістіктері үшін «Тұмар» мүсіншесінің және 1 миллион теңге көлеміндегі қаржылай сыйақының иегері атанды.

**«Тұмар» - 2024 Ұлттық телевизиялық бәйгесінің жеңімпаздары:**

**Төтенше жағдай кезінде түсірілген үздік репортаж:**

«Алапат тасқын» - «Qazaqstan» телеарнасы

**Үздік журналистік зерттеу:**

Экономика vs экология: су үнемдеудің жолдары қандай?/Арнайы репортаж - «Atameken Business» телеарнасы

**Үздік ақпараттық бағдарлама:**

«Astana Times» жаңалықтар қызметі - «Астана тв» телеарнасы

**Үздік аналитикалық бағдарлама:**

«Жеті күн» - «Хабар» телеарнасы

**Үздік әлеуметтік жоба:**

«Құдайы қонақ» - «Qyzylorda» телеарнасы

**Үздік деректі фильм:**

«Шетелдегі қазақ балалары» - «Жібек жолы» телеарнасы

**Үздік сериал:**

«Мошенники» - «НТК» телеарнасы

**Үздік өңірлік ток-шоу:**

«Ділмар» - «Жетісу» телеарнасы

**Үздік өңірлік телеарна:**

«ТДК-42» телеарнасы

**Балаларға арналған үздік бағдарлама:**

«АуылDone» «7 арна» телеарнасы

**Үздік тележурналист:**

Григорий Беденко - «Хабар» телеарнасы

**Үздік тележүргізуші:**

Мадина Балгабаева - «КТК» телеарнасы

«Тұмар» ұлттық сыйлығының бірінші **Арнайы сыйлығы** **«Almaty.tv»**  телеарнасының 25 жылдық мерейтойы және отандық телевизиялық саланың дамуына қосқан үлесі үшін табысталса, екінші Арнайы сыйлығы ірі спорттық іс-шараларды көрерменге үздіксіз таратып келе жатқаны үшін **«Qazsport» телеарнасына табысталды**.

«Тұмар» ұлттық бәйгесі тарихында еліміздің 2 000 астам кәсіби журналисі мен телевизияның шығармашылық топтары қатысуға өтінім беріп, 351 жұмыс номинанттар тізіміне енді. Бүгінгі күні 98 эксклюзивті мүсінше өз иегерін жеңімпаздар арасынан тауып отыр.

*«Тұмар» Ұлттық телевизиялық бәйгесі 2017 жылы Қазақстан Республикасы Мәдениет және ақпарат министрлігінің бастамасымен құрылған. Сыйлықтың басты мақсаты – сапалы қазақстандық телевизияны дамыту және ілгерілету, телевизиялық контент өндірісінде талантты мамандарды қолдау және оның ең мықты өкілдерін мадақтау.*

«Тұмар» ұлттық телевизиялық бәйгесіне қолдау білдірген «Хабар» Агенттігі» АҚ және «Qazaqstan» РТРК.